
Paveldosaugos bibliotekos 2018 metų veiklos ataskaita

Paveldosaugos bibliotekos dokumentų fondų pagrindinis uždavinys – užtikrinti Kultūros paveldo centro (toliau – KPC) darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 47 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose. Spaudinių fonde saugoma virš 18 tūkst. vnt. leidinių.
2018 m. KPC Paveldosaugos bibliotekoje apsilankė 505 skaitytojai.

I. Dokumentų fonduose atlikti darbai:

1. Tvarkytas 1959-1977 metais nupaveiksluotų dailės objektų nuotraukų ir negatyvų kompleksas: patikrinti, patikslinti ir pataisyti 1035 dailės objektų nuotraukų ir negatyvų adresai bei pavadinimai; įforminti 209 F. 41, ap. 1 ir 826 F. 41, ap. 3 negatyvai ir nuotraukos; atskirti ir įforminti besidubliuojančius numerius turėję negatyvai ir nuotraukos; parašytos 1035 katalogo kortelės, 209 kortelės susistemintos ir sudėtos pagal vietovardžius abėcėline tvarka; parengtas ir atspausdintas 3665 pavadinimų F. 41, apyrašas Nr. 3; nuskenuoti 775 šio komplekso negatyvai.

2. Tvarkytas 1947-1976 m. nupaveiksluotų architektūros objektų nuotraukų ir negatyvų kompleksas: patikslinta ir pataisyta 2313 architektūros objektų nuotraukų ir negatyvų adresai ir pavadinimai; atskirti besidubliuojančius numerius turėję negatyvai ir nuotraukos.
3. Sutikrinta pagal 2018-10-19 perdavimo aktą ir Dokumentų fondų katalogą 116 iš Kultūros paveldo departamento prie Kultūros ministerijos (toliau – KPD) Kauno skyriaus gautų bylų ir brėžinių, atrinkti bylų dublikatai.

4. KPD teritorinių skyrių ir KPC darbuotojų prašymu surasti, nuskenuoti ir išsiųsti 122 dokumentai ir nuotraukos.

5. Buhalterijai užpildyti atsiskaitymo už skaitytojams suteiktas paslaugas dokumentai.
6. Skaitykloje apsilankė 341 skaitytojas, išduoti 1935 saugojimo vienetai, padarytos 63 dokumentų kopijos, nuskenuoti 74 dokumentai (iš jų 40 – mokamų), užregistruotos 92 skaitytojų anketos. Už dokumentų skenavimą ir kopijavimą gauti 87,75 Eur.
Dokumentų fondas Nr.45 „Kultūros paminklų ir vertybių pasai, bylos, dosjė“ Ašmenos g.:
1. Dokumentų fonde 2018 m. skaitė 48 skaitytojai: 25 vidaus ir 23 išorės klientai, naujai užregistruota 18 skaitytojų anketų. Skaitytojai apsilankė ≈ 320 kartų. Skaitytojams išduoti 434 saugojimo vienetai.
2. KPD teritorinių skyrių ir KPC darbuotojų prašymu surasti, nuskenuoti ir išsiųsti 73 dokumentai ir nuotraukos. 
3. Parengtas ir patikslintas architekto Juozo Lapinsko KPC perduotų dokumentų sąrašas „Miestų, buvusių dvarų ir palivarkų parkų inventorizacija“
II. Spaudinių fonduose atlikti darbai:
1. Spaudinių fondo apskaita ir spaudinių komplektavimas. 2018 m. pradžioje spaudinių fondas apskaitė, tvarkė ir naudojo 18227 vnt. spaudinių (11046 pavadinimai).  

2018 m. įsigyta 244 vnt. (150 naujų pav.) leidinių, kurių vertė 2541,13 €: iš knygynų ir leidyklų pirkta 71 vnt. (65 nauji pav.) leidinių, kurių vertė 1278,50 €, nemokamai gauta iš KPD, Lietuvos nacionalinio muziejaus bei kitų juridinių ir fizinių asmenų 120 vnt. (85 nauji pav.) už 1262,63€. Prenumeratos būdu gauti 53 vnt. 9 pavad. žurnalų. Užprenumeruoti 2019 metams 10 pavadinimų periodiniai leidiniai už 121,50 €.

Nuolat pildyta visuminė ir individuali spaudinių fondo gautų dokumentų bendrosios apskaitos knyga ir inventoriaus knyga. Teikti spaudinių priėmimo dokumentai buhalterijai ir teikiamos Bendrojo skyriaus vedėjai paraiškos naujų spaudinių bei kitų prekių ir paslaugų viešiems pirkimams. Nuolat sekama ekspresinformacija apie naujai pasirodžiusius leidinius, papildyta užsakomų leidinių kartoteka, formuojami leidinių užsakymai iš knygynų ar leidyklų. 


2. Leidinių tvarkymas. 244 vnt. naujų leidinių sutikrinti su gaunamu lydraščiu, perdavimo–priėmimo aktu. 244 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 190 vnt. leidinių, priklijuota 430 knygų vokelių, išrašyta 430 knygos formuliarų. Atspausdinta ir perklijuota 90 lipdžių su šifrais knygoms nuo kurių šifrai nusitrynę. 

3. Darbas su skaitytojais. 2018 m. spaudinių fonde skaitė 116 skaitytojų: 51 vidaus ir 65 išorės klientai, 6 apsilankė ir užsiregistravo pirmą kartą. Skaitytojai apsilankė ≈865 kartų, išduota ≈1070 vnt. leidinių.

4. Darbas su katalogais ir kartotekomis. Atspausdinta ir įtraukta 550 vnt. bibliografinių aprašų kortelių į abėcėlinį ir sisteminį katalogus. Suredaguotas periodinių leidinių katalogas.
5. Elektroninio katalogo MOBIS kūrimas. Elektroniniame kataloge MOBIS 2018 m. sukurti 753, suredaguoti 782 bibliografiniai įrašai. 


6. Bibliografinės informacijos pateikimas. Teikta bibliografinė informacija žodžiu, telefonu, elektroniniais laiškais iš Paveldosaugos bibliotekos fondų ir katalogų, enciklopedijų, žinynų, kitų leidinių, iš LIBIS suvestinio katalogo, Nacionalinės bibliografijos duomenų bazės ir kt. Atsakyta apytikriai į 95 užklausas (temines, faktografines ir pan.).

7. Leidinių nurašymas. Iš bibliotekos fondų atrinkti 94 vnt. leidinių, kurie turinio požiūriu tapo neaktualūs bei susidėvėjo ar vartotojų sugadinti. Parengti leidinių sąrašai ir pateikti Kultūros paveldo centro valdomo turto nustatymo nereikalingu arba netinkamu naudoti komisijai.

8. Darbas su fondais. Nuolat tvarkomas knygų bei periodinių leidinių fondas, skaityklos atviras informacinis fondas. Įsigijus 3 vnt. naujų stelažų pertvarkytas skaityklos informacinis fondas. Dalis leidinių perkelta į antros skaityklos patalpas. Parengta KPC darbuotojų leidinių paroda, skirta Lietuvos šimtmečiui. Skaitytojų grąžintos knygos jungiamos į fondus. Periodikos fondas papildytas 60 vnt. leidinių, gautų 2017 metais. Suredaguotas B/R formatinis fondas, UDK 5, 6, 1, 2, 3 fondai. 

9. Kiti darbai. Paveldosaugos bibliotekos vedėja organizavo ir koordinavo skyriaus darbą. Dalyvavo KPC valdomo turto metinės inventorizacijos komisijos darbe.

